Kola

Kola nan biaso dikana adolah minuman ringan manih bakarbonasi nan biasonyo manggunoan pawarno karamel dan manganduang kafeina. Raso minuman kola maso kini adolah campuran dari lemon, kayu manih, dan vanila; namun kanduangan utamo kola bàasa dari biji tumbuahan nan disabuik kola (dari namo pohon ikolah namo minuman iko bàasa). Babarapo minuman kola tanpa kafeina tasadio juo walaupun ado nan mangatoan minuman tasabuik bukan kola. Dek biktu, baiak pambuek maupun mayoritas paminum kola indak paduli masalah iko.

Tumbuhan kola
Kola (Cola acuminata (P.Beauv.) Schott et Endl. dan babarapo spesies lain) marupoan pohon tahunan bakayu nan dapek mancapai katinggian 4-5m dan masih tagolong  sasuku dangan kakao. Tumbuhan iko bàasa dari Afrika Barat bilo kini tasobegh loweh ka saluruah daerah tropika, tamasuak Indonesia.

Kola manghasilkan bungo dan buah nan tumbuah langsuang dari kuncup dorman pado rantiang utamo atau cabang utamo. Buah kola punyo sajumlah ruang dan pado tiok ruang tadapek sakumpulan biji nan tabungkuih dek "dagiang" bawarno kaputiahan (disabuik "aril"). Kanduangan utamo minuman kola bàasa dari biji nan tolah dikariangkan dan diproses.

Babagai produk kola 
Babarapo merek kola nan takana antaro lain adolah Coca Cola dan Pepsi. Tibo pulo babagai alternatif dari merek-merek godang Amerika Sarikek tasabuik ajak Mecca Cola di Prancis, Zam Zam Cola di Iran, Qibla Cola di Britania Raya, serta Cola Turka dan zelal Cola di Jerman. Salain di nagara-negara asa-nyo, minuman tasabuik juo di juegh di Jazirah Arab.